recursal/SuperWikiNEXT-32B huggingface dataset:
Luís Cabral vuonna 1973.
**Luís de Almeida Cabral** (11. huhtikuuta 1931 Bissau, Portugalin Guinea – 31. toukokuuta 2009 Torres Vedras, Lissabon, Portugali) oli Guinea-Bissaun ensimmäinen presidentti vuosina 1973–1980.

Kirjanpitäjän koulutuksen saanut Luís Cabral oli Amílcar Cabralin velipuoli ja yksi Guinean ja Kap Verden afrikkalaisen itsenäisyyspuolueen PAIGC:n kuudesta perustajasta. Portugalilaisten järjestämään verilöylyyn päättyneen Pindjiguitin telakan lakon jälkeen hän siirtyi Guinean pääkaupunkiin Conakryyn, jonne PAIGC perusti päämajansa vuonna 1960. Vuonna 1961 Cabralista tuli perustamansa UNTG-ammattiliiton pääsihteeri ja vuodesta 1963 lähtien hän toimi yhtenä Guinea-Bissaun itsenäisyyssodan johtajista.

Amílcar Cabralin murhan jälkeen vuonna 1973 Luís Cabralista tuli PAIGC:n varapääsihteeri ja itsenäisen Guinea-Bissaun ensimmäinen presidentti. Hänen aikanaan maa kärsi Sahelin kuivuuden aiheuttamasta nälänhädästä, PAIGC:n sisäisistä ristiriidoista sekä afrikkalaisväestön kapverdeläisiä kohtaan tuntemasta vihamielisyydestä. Cabralia syytettiin myös portugalilaisten sodanaikaisten apurien joukkosurmista.

Cabral syrjäytettiin pääministeri João Bernardo Vieiran johtamassa vallankaappauksessa vuonna 1980. Kolmentoista kuukauden ajan kotiarestissa pidetty entinen presidentti karkotettiin Kuubaan, josta hän siirtyi Kap Verdelle ja lopuksi Portugaliin. Guinea-Bissaun sisällissodan jälkeen vuonna 1999 Cabral kävi Ansumane Manén kutsumana Guinea-Bissaussa, mutta kieltäytyi osallistumasta politiikkaan ja palasi Portugaliin. Guinea-Bissaun hallitus tunnusti Cabralin merkityksen hänen kuolemansa jälkeen.

Lähteet
-------

1. 1 2 3 4 5  Mendy, Peter Karibe & Lobban, Richard A. Jr.: *Historical Dictionary of the Republic of Guinea-Bissau: Fourth Edition*, s. 72–74. Landam, Toronto, Plymouth: The Scarecrow Press, 2013. ISBN 978-0-8108-5310-2.
2. 1 2 3  Whiteman, Kaye: Luís Cabral: Liberation fighter and first president of Guinea-Bissau *The Guardian*.  8.6.2009. Viitattu 5.6.2017.

Guinea-Bissaun lippuGuinea-Bissaun presidentit

* Luís de Almeida Cabral
* João Bernardo Vieira
* Carmen Pereira
* João Bernardo Vieira
* Ansumané Mané
* Malam Bacai Sanhá
* Kumba Ialá
* Veríssimo Correia Seabra
* Henrique Rosa
* João Bernardo Vieira
* Raimundo Pereira
* Malam Bacai Sanhá
* Raimundo Pereira
* Mamadu Ture Kuruma
* Manuel Serifo Nhamadjo
* José Mário Vaz
* Umaro Sissoco Embaló


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Yhdysvallat
* Alankomaat
* Portugali

 |
|  |
| Muut | 
* IdRef

 |

 |
Carsten Ankerin patsas Eidsvolbygningenin pihalla Eidsvollissa
**Carsten Tank Anker** (17. marraskuuta 1747 Fredrikshald, Norja – 13. maaliskuuta 1824 Biri, Norja) oli norjalainen liikemies, virkamies ja poliitikko.

Elämä ja ura
------------

Anker oleskeli Kööpenhaminassa vuodet 1774–1811, jolloin hänestä tuli Tanskan perintöprinssi Kristian Frederikin hyvä ystävä. Kristian Frederikin saavuttua Norjaan valtionhoitajaksi 1813 Ankerista tuli tämän lähin neuvonantaja. Hän johti myös maan kauppa-, tehdas-, metsä- ja kaivostoimintojen hallinnointia.

16. helmikuuta 1814 niin sanottu "Suurmieskokous" (norj. *notabelmøtet, stormannsmøtet*) pidettiin Carsten Ankerin omistamassa Eidsvollin kartanossa (norj. *Eidsvoll Verk*). Kokouksessa suunniteltiin keinoja ehkäistä Ruotsin ylivalta maassa. Anker toivoi Kristian Frederikin julistautumista Norjan kuninkaaksi perintöoikeuteensa vedoten, mikä näkökanta kuitenkin hävisi kokouksessa.

Maaliskuussa 1814 Kristian Frederik nimitti Carsten Ankerin ministeriksi ja lähetti hänet Englantiin Norjan edustajaksi. Hän saikin yhteydet Lontoon liberaaliin oppositioon ja lehdet kirjoittivat Norjalle edulliseen sävyyn itsenäisyydestä. Englannin hallitus ei kuitenkaan halunnut ottaa vastaan Kristian Frederikin "vallankumoushallinnon" edustajaa. Matka jäi käytännössä tuloksettomaksi ja Anker istui jopa jonkin aikaa velkavankeudessa. Huhti-toukokuussa Anker antoi itse poissa ollessaan kartanonsa Eidsvollin kansalliskokouksen käyttöön. Hän pääsi palaamaan Norjaan vasta 1815.

Loppuvuodet
-----------

Vuodesta 1815 aina kuolemaansa asti Anker johti Norjan valtion omistamia lasitehtaita. Carsten Anker meni konkurssiin 1822 ja joutui myymään kartanonsa. Hän kuoli kaksi vuotta myöhemmin. Kartano ostettiin myöhemmin yksityiskeräysvaroilla ja luovutettiin valtiolle 1851.

Lähteet
-------

1. 1 2 3 4  Carsten Tank Anker *www.eidsvoll1814.no*. Viitattu 26. tammikuuta 2008. (norjaksi)
2. 1 2 3  Født 1747, 1647, 1547, 1347, 1147, 747, Carsten Tank Anker (17.11.1747–13.03.1824) *Norsk biogr. leks.*.  1914.  Arkistoitu 14.7.2007. Viitattu 26. tammikuuta 2008. (norjaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat

 |
|  |
| Muut | 
* SNAC
* IdRef

 |

 |
**Jørgen Bent Larsen** (4. maaliskuuta 1935 Thisted, Tanska – 9. syyskuuta 2010 Buenos Aires, Argentiina) oli tanskalainen shakin suurmestari ja yksi kaikkien aikojen vahvimpia pohjoismaalaisia pelaajia.

Hän oli kuusinkertainen shakin Tanskan mestari ja voitti pohjoismaiden mestaruuden 1955 ja 1973. Hän voitti kolme alueidenvälistä turnausta (Amsterdam 1964, Sousse 1967 ja Biel/Bienne 1976) ja osallistui MM-ehdokasturnauksiin neljä kertaa (1965, 1968, 1971 ja 1977). Larsen voitti kymmeniä kansainvälisiä turnauksia urallaan ja palkittiin ensimmäisellä shakin Oscarilla vuonna 1967. 

Bent Larsen oli myös tunnustettu shakkikirjailija. Shakkiavaus **1. b3** on tunnettu nimellä Larsenin avaus, jolla mestari hävisi kuuluisan pelin Boris Spasskia vastaan.

Lähteet
-------

1. ↑  Vestergård, Thomas Hauge: Bent Larsen er død  10.9.2010. Dansk Skak Union.  Arkistoitu 29.11.2010. Viitattu 10.9.2010. (tanskaksi)
2. ↑

Aiheesta muualla
----------------

* Bent Larsen ChessGames.com-sivustolla (englanniksi)
* Winter, Edward: Bent Larsen (1935-2010) (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Trove

 |
|  |
| Muut | 
* IdRef

 |

 |
**Annika Becker** (s. 12. marraskuuta 1981, Rotenburg an der Fulda, Länsi-Saksa) on saksalainen entinen seiväshyppääjä.

Becker voitti Ljubljanan nuorten EM-kisoissa 1997 kultaa tuloksella 400, Riian nuorten EM-kisoissa 1999 hopeaa tuloksella 420 ja Santiago de Chilen nuorten MM-kisoissa 2000 hopeaa tuloksella 410. Seuraavana vuonna hän karsiutui Edmontonin MM-kisoissa hypättyään 425. Vuonna 2002 hän sijoittui neljänneksi sisäratojen EM-kisoissa tuloksella 455 ja viidenneksi Münchenin ulkoratojen EM-kisoissa. Myöhemmin samana vuonna hän voitti yleisurheilun maailmancupin. Seuraavana vuonna hän voitti Saksan sisäratojen mestaruuden ja hyppäsi Euroopan sisäratojen cupissa toiseksi. Birminghamin sisäratojen MM-kisoissa hän sijoittui viidenneksi. Becker voitti samana vuonna Euroopan cupin ja MM-hopeaa Pariisin MM-kisoissa tuloksella 470. Kauden lopussa hän oli IAAF:n yleisurheilufinaalissa kuudes.

Becker hyppäsi vuonna 2002 Saksan-ennätyksen 477 cm. Ennätyksen rikkoi Martina Strutz heinäkuussa 2011 tuloksella 478 cm.

Henkilökohtaiset ennätykset
---------------------------

Lähde: IAAF
* Seiväshyppy: 477 (2002)
* Pituushyppy: 634 (2005)

Lähteet
-------

1. 1 2 3  Annika Becker Kansainvälinen yleisurheiluliitto.  (englanniksi)
2. ↑  European Junior Championships (Women) (englanniksi)
3. ↑  Strutz springt neuen deutschen Stabhochsprung-Rekord *dnews.de*.  12.7.2011. dnews.de. Viitattu 12.7.2011. (saksaksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Katja Kannonlahti** (s.1971 Jalasjärvi) on Tampereen kaupungin viestintäjohtaja Julkisuudessa hänet tunnetaan parhaiten toimittajana eri viestintävälineissä, viimeisimpänä MTV3:ssa. Koulutukseltaan hän on filosofian maisteri.

Ura
---

Lukion jälkeen Kannonlahti opiskeli Jyväskylässä puheviestintää, suomen kieltä ja aikuiskasvatusta. Sieltä hän siirtyi Vaasaan syventämään viestinnän opintojaan. Syyslukukauden 1993 hän opiskeli San Franciscossa Kaliforniassa yritysviestintää. Kannonlahti suoritti opintoja myös Saksassa.

Valmistuttuaan Kannonlahti sai toimitusharjoittelijan paikan Torontosta Kanadasta suomalaisten siirtolaisten lehdestä. Puoli vuotta kestäneen jakson jälkeen hän työskenteli toimittajana helsinkiläisessä Radio Alexissa. Myöhemmin hän siirtyi MTV Oy:n palvelukseen. Kannonlahtea kuultiin muun muassa yhtiön Radio Nova -kanavalla. Vuodesta 1998 hän työskenteli MTV3:n Huomenta Suomi -ohjelmassa. Vuonna 2007 Kannonlahti ankkuroi saman kanavan iltauutisia.
Kannonlahti toimi 45 minuuttia -ohjelman juontajana keväällä 2010.

Muuta
-----

Kannonlahti kilpaili *Tanssii tähtien kanssa* -ohjelmassa vuonna 2006.

Lähteet
-------

* Uwasa.fi
* Tanssiurheilu.fi (Arkistoitu – Internet Archive)
* Apu.fi (Arkistoitu – Internet Archive)
* Saanko luvan? Mtv3.fi
* Mtv3.fi - Viihdeuutiset[vanhentunut linkki]
* Tamperelainen.fi[vanhentunut linkki]

### Viitteet
**Ville Wahlbeck** (s. 1976) on suomalainen pokeriammattilainen. Wahlbeck voitti ensimmäisenä suomalaisena World Series of Poker -turnauksen oltuaan ensimmäinen vuoden 2009 WSOP:ssa 10 000 dollarin sisäänoston mixed-pelien maailmanmestaruusturnauksessa. Kaksinpelissä kukistui nelinkertainen rannekevoittaja David Chiu. Samassa WSOP-sarjassa Wahlbeck sijoittui aiemmin kolmanneksi seitsemän kortin avopokerin maailmanmestaruusturnauksessa ansaiten 152 914 dollaria ja rannekevoittonsa jälkeen toiseksi 2-7 lowballin maailmanestaruusturnauksessa sekä kuudenneksi 50 000 dollarin sisäänoston H.O.R.S.E.:n MM-turnauksessa. Kaikkiaan vuoden 2009 WSOP:ssa Wahlbeck saavutti rannekkeen lisäksi neljä finaalipöytäsijoitusta, kuusi rahasijaa ja kaikkiaan yli miljoona dollaria palkintorahoja.

Helsingin Grand Casinon turnaussarjoista Wahlbeckilla on kolme voittoa: vuonna 2005 voitti hän voitti Helsinki Midnight Sunin 100 euron rebuy-turnauksen, kesäkuussa 2010 Midnight Sunin 600 euron seven card stud -turnauksen ja elokuussa 2010 Suomen mestaruuden 2000 euron pot limit omahassa.

Wahlbeck tunnetaan lempinimellä "Isokala"*lähde?*. Hän edusti aiemmin Unibetin pokerihuonetta, nykyisin Wahlbeckia sponsoroi PokerStars. Wahlbeck kuuluu Team PokerStars Pro -ammattilaisjoukkueeseen. Wahlbeck esiintyi televisioidussa Pokeritähti-pokeriturnauksessa ensin pelaajana vuonna 2007 ja sen jälkeen asiantuntijakommentaattorina vuonna 2008. 

Kesäkuussa 2011 Wahlbeckin pokeriuran turnausansiot ylittivät 1,4 miljoonaa dollaria.

WSOP-rannekkeet
---------------

| Vuosi | Turnaus | Voittosumma (USD) |
| --- | --- | --- |
| 2009 | $10,000 World Championship Mixed Event | 492 375 |

Lähteet
-------

1. ↑   : Ville Wahlbeck WSOP player profile World Series of Poker. Viitattu 17. heinäkuuta 2009.
2. ↑   : Ville Wahlbeck stats The Hendon Mob.

Aiheesta muualla
----------------

* Wahlbeckin blogi Pokerisivut.com:lla (Arkistoitu – Internet Archive)
* Ville Wahlbeck The Hendon Mob Poker Databasessa (englanniksi)
* Pokeritähti 2008 pelaajaesittely
**Nikolai Vladimirovitš Kurjanovitš** (s. 19. kesäkuuta 1966, Tulun) on venäläinen äärikansallinen poliitikko, entinen duuman jäsen (LDPR), nykyisin kansallissosialistisen Pyhän liiton johtajia (Славянский союз).

Kurjanovitš on opiskellut Novosibirskissä sotilaspoliittisessa opistossa, lakia Irkutskissa ja pääesikunnan akatemiassa. Hän palveli 1987–1992 merijalkaväessä.

Hänet valittiin duumaan Vladimir Žirinovskin perustaman LDPR:n ehdokkaana, mutta hänet erotettiin parlamenttiryhmästä ja puolueesta 2006.

Kurjanovitš oli järjestämässä "venäläisiä marsseja" kansallisen yhtenäisyyden päivänä ja Stalinin syntymäpäivänä. Hänet nähtiin myös televisiokameroiden edessä tekemässä natsitervehdystä. Duumassa hän teki ehdotuksen homoseksuaalisuuden rikosaseman palauttamisesta*lähde?* ja ulkomaalaisten kanssa naimisiin menevien naisten kansalaisuuden peruuttamisesta.

Hän sai kuuluisuutta kokoamalla listan "Venäjän kansan vihollisista", joihin kuului mm. Anna Politkovskaja.

Kurjanovitš pyrki ehdolle Venäjän presidentinvaalissa 2008, ehdokkuus hylättiin rekisteröintisäännösten rikkomuksen vuoksi.

Lähteet
-------

* (Arkistoitu – Internet Archive)
* Bigotry Monitor: Volume 5, Number 44, UCSJ (Arkistoitu – Internet Archive)
* Russian women marrying foreign men likely to be deprived of Russian citizenship, Pradva.ru
* Holiday Marked By Protest, Dissent, Moscow News (Arkistoitu – Internet Archive)
* Список *врагов России*, составленный помощником депутата Николая Курьяновича, Grani.ru

### Viitteet

1. 1 2  Russia: Counterrally To Defy Ultranationalist March *Radio Free Europe*.  2006. Viitattu 2.11.2019.
2. ↑  Hands off our women, Russian nationalist MP tells foreigners *The Independent*.  2005. Viitattu 2.11.2019.

Aiheesta muualla
----------------

* (Arkistoitu – Internet Archive)
* (Arkistoitu – Internet Archive)
**Natallja Vjatšaslavauna Sazanovitš** (valkoven. Натальля Вячаславаўна Сазановіч, ven. Наталья Вячеславовна Сазанович, *Natalja Vjatšeslavovna Sazanovitš*, s. 15. elokuuta 1973, Baranavitšy, Neuvostoliitto) on valkovenäläinen entinen seitsenottelija.

Sazanovitš voitti 1992 Soulin nuorten MM-kisoissa kultaa seitsenottelussa tuloksella 6036. Atlantan olympialaisissa 1996 hän voitti olympiahopeaa seitsenottelussa pistein 6563. Seuraavana vuonna hän sijoittui Ateenan MM-kisoissa viidenneksi. Budapestin EM-kisoissa 1998 hän voitti pronssia ja Sydneyn olympialaisissa 2000 olympiapronssia.

Sazanovitš voitti Lissabonin sisäratojen MM-kisoissa 2001 viisiottelun MM-kultaa tuloksella 4850. Myöhemmin samana vuonna hän voitti Edmontonin ulkoratojen MM-kisoissa seitsenottelussa MM-hopeaa ja oli samassa lajissa kolmas Hyvän tahdon kisoissa. Seuraavana vuonna hän voitti Münchenin EM-kisoissa EM-pronssia. Vuonna 2003 hän voitti Birminghamin sisäratojen MM-kisoissa viisiottelussa hopeaa ja Pariisin ulkoratojen MM-kisoissa seitsenottelussa pronssia. Ateenan olympialaisissa 2004 hän keskeytti.

Ennätykset
----------

* 200 metrin juoksu: 23,62 (1997)
* 800 metrin juoksu: 2.16,41 (2000)
* 100 metrin aitajuoksu: 13,28 (2001)
* Korkeushyppy: 184 (1995)
* Pituushyppy: 686 (1996)
* Kuulantyöntö: 16,81 (2003)
* Keihäänheitto: 47,13 (2002)
* Seitsenottelu: 6563 (1996)

Lähteet
-------

1. ↑  NATALYA SAZANOVICH *Athletes*. The International Olympic Committee (IOC). Viitattu 13.8.2020. (englanniksi)
2. 1 2 3 4 5  Natallja Sazanovitš Kansainvälinen yleisurheiluliitto.  (englanniksi)
3. ↑  Heptathlon, Women (s. 119) *Atlanta 1996, Volume III: The Competition Results*.  1997. THE ATLANTA COMMITTEE FOR THE OLYMPIC GAMES.  Arkistoitu 25.9.2007. Viitattu 14.9.2007. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
AttuMielisholmasta Attuun johtava silta valmistui 2003.

|  |  |
| --- | --- |
| Sijainti | 
60°11′08″N, 022°20′25″E, ParainenVarsinais-SuomiSuomi |
| Saariryhmä | 
Turunmaan saaristo |
| Vesialue | 
Peimari |
| Merialue | 
Itämeri |
| Pinta-ala | 
19,88 km² |

Väestö| Asukasluku | 
49 |
| Asutuskeskukset | 
Attu, Boda, Jermo |

Karttamuokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Attu** on saari Paraisilla. Se sijaitsee Paraisten keskustan eteläpuolella Peimarin suulla, ja sinne on lossiyhteys Mielisholmin kautta. Atun asukasluku on 49, mutta kesäasukkaita on 692. Saaren pinta-ala on 19,88 neliökilometriä.

Atun saarella on kolme kylää: Attu, Boda ja Jermo. Atussa sijaitsee Atun kartano. Saaresta on vuodesta 2003 asti ollut siltayhteys Skagsholmenin ja Granholmenin kautta Mielisholmaan. Saarella on aikoinaan ollut kaivostoimintaa ja 1800- ja 1900-lukujen vaihteessa se oli merkittävä teollisuuspaikka, jossa toimi meijeri, saha, sähkölaitos ja tiiliruukki.

Lähteet
-------

1. 1 2  Paraisten Atun silta 30 vuodessa puolet halvempi kuin vanha lossi *Helsingin Sanomat*.  14.10.2003. Viitattu 20.5.2018.
2. ↑  Elina Auri: Ilman kiinteää tieyhteyttä olevat pysyvästi asutut saaret (pdf) (sivu 81) Työ- ja elinkeinoministeriö. Viitattu 23.1.2014.
3. ↑  Atun kartanoympäristö RKY:  Museovirasto. Viitattu 23.1.2014.
**Dennis Darling** (s. 6. toukokuuta 1975) on bahamalainen 400 metrin juoksija.

Darling karsiutui Ateenan MM-kisoissa 1997 400 metrin alkuerissä ajalla 47,96. Hän oli Pariisin MM-kisoissa 2003 mukana Bahaman joukkueessa, joka voitti 4 x 400 metrin viestijuoksussa MM-pronssia. Darling on edustanut Bahamaa pitkässä viestissä kolmissa olympialaisissa (1996, 2000 ja 2004) sekä yhteensä kolmissa MM-kisoissa (1995, 1999 ja 2003). Hän on naimisissa bahamalaisen pikajuoksija Tonique Williams-Darlingin kanssa.

Ennätykset
----------

### Ulkoradat

* 300 metrin juoksu: 32,58 (2003)
* 400 metrin juoksu: 45,83 (2003)

### Sisäradat

* 200 metrin juoksu: 21,15 (2006)
* 400 metrin juoksu: 46,83 (1999)

Lähteet
-------

1. 1 2 3  Dennis Darling Kansainvälinen yleisurheiluliitto.  (englanniksi)
2. ↑
3. ↑   (Arkistoitu – Internet Archive)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Wikibooks 
Wikikirjastossa on aihe: **Tšigorinin puolustus**. 

*Tässä artikkelissa käytetään algebrallista merkintätapaa kuvailemaan shakkisiirtoja.*

**Tšigorinin puolustus** on shakkiavaus, jota kuvaavat siirrot

1.d4 d5
2.c4 Rc6
Avaus on nimetty venäläisen Mihail Tšigorinin mukaan. Avaus on mustan neljänneksi suosituin vastaus kuningatargambiittiin. Suositummat vaihtoehdot ovat torjuttu kuningatargambiitti 2...e6, slaavilainen puolustus 2...c6 ja hyväksytty kuningatargambiitti 2...dxc4.

Mustan toinen siirto tukkii c-sotilaan etenemisen, mutta tämä ei ole kovinkaan suuri haitta avauksessa.

Muunnelmat
----------

Valkean suosituimmat siirrot ovat 3.Rf3, Rc3 ja cxd5, mutta myös 3.e3 on pelattu.

Tavallisimpia jatkoja:

* 3.Rc3

3...Rf6 4.cxd5 Rxd5 5.e4 Rxc3 6.bxc3 e5 7.d5 Rb8 tai 7.Rf3 exd4
3...dxc4 4.Rf3 Rf6 5.e4 Lg4 6.Le3 e6 7.Lxc4 Lb4
* 3.cxd5 Dxd5 4.e3 e5 5.Rc3 Bb4 6.Ld2 Lxc3

7.bxc3 ja mustan jatko on 7...Rf6 tai 7...Dd6.
7.Lxc3 exd4 8.Re2 Rf6 9.Rxd4 0-0 tai 8...Lg4
* 3.Rf3 Lg4 4.cxd5 Lxf3

5.gxf3 Dxd5 6.e3 ja 6...e5 7.Rc3 Lb4 tai 6...e6 7.Rc3 Dh5.
5.dxc6 Lxc6 6.Rc3 ja 6...Rf6 ja 6...e6.

Aiheesta muualla
----------------

* Luettelo shakkiavauksista
* Luettelo gambiiteista

Lähteet
-------

* ECO codes (englanniksi)
* Ward, Chris (2002). *Unusual Queen’s Gambit Declined*. Everyman Chess. ISBN 1-85744-218-0.

### Viitteet

1. ↑  COE
2. ↑  COE
**Marina Kislova** (ven. Марина Кислова, s. 7. helmikuuta 1978) on venäläinen pikajuoksija.

Kislova karsiutui Lissabonin sisäratojen MM-kisoissa 2001 60 metrin välierissä ajalla 7,20. Myöhemmin samana vuonna hän karsiutui Edmontonin ulkoratojen MM-kisoissa 100 metrin juoksun toisissa alkuerissä ajalla 11,58. Seuraavana vuonna hän voitti hopeaa Wienin sisäratojen EM-kisoissa 60 metrillä ajalla 7,18, mutta karsiutui Münchenin ulkoratojen EM-kisoissa 100 metrin välierissä ajalla 11,49. Kauden lopussa hän juoksi yleisurheilun maailmancupissa 100 metrillä seitsemänneksi ajalla 11,41 ja 200 metrin juoksussa kuudenneksi ajalla 23,38.

Kislova sijoittui 2003 Euroopan sisäratojen cupissa 60 metrillä toiseksi ja Birminghamin sisäratojen MM-kisoissa samalla matkalla kuudenneksi. Myöhemmin samana vuonna hän juoksi Euroopan cupissa 100 metrillä toiseksi ajalla 11,19. Pariisin ulkoratojen MM-kisoissa hän karsiutui 100 metrin henkilökohtaisessa kisassa välierissä ajalla 11,15, mutta oli mukana Venäjän joukkueessa, joka voitti 4 x 100 metrin viestijuoksussa MM-pronssia. Vuonna 2007 Kislova karsiutui Birminghamin sisäratojen EM-kisoissa 60 metrin välierissä.

Ennätykset
----------

* 100 metrin juoksu: 11,09 (2001)
* 200 metrin juoksu: 22,99 (2000)

Lähteet
-------

1. 1 2 3 4 5  Marina Kislova Kansainvälinen yleisurheiluliitto.  (englanniksi)
2. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Allison Beckford** (s. 8. toukokuuta 1979) on jamaikalainen yleisurheilija, jonka päälajit ovat 400 metrin juoksu ja 400 metrin aitajuoksu.

Beckford juoksi 1998 Annecyn nuorten MM-kisoissa toiseksi 400 metrin aidoissa ajalla 57,19. Kolme vuotta myöhemmin hän karsiutui Edmontonin MM-kisoissa 400 metrin sileän alkuerissä ajalla 53,08. Vuonna 2002 hän voitti 400 metrin juoksussa NCAA-mestaruuden. Pariisin MM-kisoissa 2003 hän karsiutui 400 metrin aitojen välierissä ajalla 55,76, mutta oli mukana Jamaikan joukkueessa, joka voitti pronssia 4 x 400 metrin viestijuoksussa. Seuraavana vuonna hän karsiutui Ateenan olympialaisissa 400 metrin sileän alkuerissä ajalla 52,85.

Ennätykset
----------

* 400 metrin juoksu: 50,83 (2002)
* 400 metrin aitajuoksu: 55,12 (2003)

Lähteet
-------

1. 1 2 3 4  Allison Beckford Kansainvälinen yleisurheiluliitto.  (englanniksi)
2. ↑


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Coat of arms of Paul Cheng Shi Guang
**Paul Ch'eng Shih-kuang** (kiin. 成世光; 15. syyskuuta 1915 – 23. elokuuta 2012) oli taiwanilainen roomalaiskatolinen piispa. Hänet vihittiin papiksi 29. kesäkuuta 1943 ja nimitettiin Taipein arkkihiippakunnan vihkipiispaksi sekä Ucculan titulaaripiispaksi 3. toukokuuta 1960. Piispaksi vihkiminen seurasi 25. heinäkuuta. Pääkonsekraattorina toimi Thomas Tien Ken-hsin, jota avustivat Joseph Kuo Joshih ja Thomas Niu Hui-ching.

Ch'eng Shih-kuang sai 7. kesäkuuta 1966 nimityksen Tainanin piispaksi, jona hän toimi, kunnes jäi eläkkeelle 3. joulukuuta 1990. Samanaikaisesti hän toimi Kiayin apostolisena hallitsijana, joksi hänet nimitettiin 30. elokuuta 1969 ja jonka tehtävistä hän erosi 16. heinäkuuta 1970.

Ch'eng Shih-kuang osallistui Vatikaanin toiseen kirkolliskokoukseen.

Lähteet
-------

1. ↑  GCatholic.com: Diocese of Tainan
2. 1 2 3  Catholic-Hierarchy.org: Bishop Paul Ch’eng Shih-kuang


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**April March** (oikealta nimeltään **Elinor Blake**, s. 20. huhtikuuta 1965 Kalifornia, Yhdysvallat) on yhdysvaltalainen indie poplaulaja-sanoittaja, joka laulaa sekä englanniksi että ranskaksi. Hän on toiminut myös animaattorina, mukaan lukien pääanimaattorina kanadalaisessa Ren ja Stimpy -show’ssa. Makeisyritys Fazer käytti Mon petit ami, laulua Marianne-karkkien mainoksessa.

Lapsena April ihastui Ranskaan, ja yläasteella hän osallistui vaihto-oppilasohjelmaan Ranskassa.

Ura
---

1980-luvun alkupuolella, April työskenteli animaattorina Archie Comicsille sekä Pee Wee's Playhouselle.
Vuonna 1986 hän työskenteli Madonnan kanssa, animoiden Who's That Girl -musiikkivideota.

Hänen ensimmäinen bändi, The Pussywillows, perustettiin vuonna 1987, josta April piti vuoden taukoa, yrittäessään päästä Disneyn hahmojen animaatio-ohjelmaan Kalifornian Taideinstituuttiin. Vuonna 1991 The Pussywillows hajosi ja April perusti The Shitbirdsin, joka pysyi kasassa vuoteen 1995 asti. April ryhtyi tämän jälkeen soololaulajaksi ja I Am Weaselin tunnusmusiikki on hänen laulama.

Hänen parhaiten tunnettu kappaleensa on "Laisse tomber les filles"in käännös "Chick Habit", joka oli Quentin Tarantinon elokuvassa Death Proof, sekä Renault Twingon mainoksessa, joka näytettiin Isossa-Britanniassa ja Ranskassa vuonna 2008.

April on tehnyt yhteistyötä Dust Brothersien kanssa Amerikassa sekä Bertrand Burgalatin kanssa Ranskassa. Vuonna 2008 ilmestyi Steve Hanftin kanssa tehty, Magic Monsters. Sen jälkeen hän esiintyi kahdessa kokeellisessa ranskalaisessa elokuvassa (Slap the Gondola!, 2009 ja Cet Air La, 2010).

Musiikki
--------

**Albumit**

* Gainsbourgsion! (1994) - Ei koskaan virallisesti julkaistu
* Paris In April (1995)
* Superbanyair (1997) - Vain Japanissa
* April March Sings Along With The Makers (1997) - Yhteinen levy The Makersien kanssa
* Lessons Of April March (1998) - Myynnin edistämiseksi vain lehdissä ja radiossa
* April March and Los Cincos (1998)
* Chrominance Decoder (1999)
* Triggers (2002)
* Grindhouse (2007)
* Magic Monsters (2008)
* April March and Aquaserge (2012)
* In Cinerama (2021)

EP-levyt
--------

* Voodoo Doll (1993)
* An April March (1994)
* Chick Habit (1995)
* April March and Los Cincos Featuring The Choir (1997) - Vain Japanissa, rajoitettu erä. Vieraina Petra Hayden ja Bennett.
* Dans Les Yeux D'April March (1999) - Vain Ranskassa. Rajoitettu erä.. (Painettu 10" valkealle kuulaalle vinyylille.)

Singlet
-------

* "Sometimes When I Stretch" (2003)

Lähteet
-------

1. 1 2 3 4  April March (biographjy & discography) *All Music Guide*. Viitattu 8.10.2019.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Libor Charfreitag** (s. 11. syyskuuta 1977, Trnava, Tšekkoslovakia) on slovakialainen moukarinheittäjä.

Charfreitag karsiutui 1996 Sydneyn nuorten MM-kisoissa tuloksella 61,52. Kaksi vuotta myöhemmin hän voitti Slovakian mestaruuden sekä NCAA-mestaruuden. Hän voitti vuonna 1999 NCAA- sekä Slovakian mestaruuden ja sijoittui Universiadeissa kahdeksanneksi tuloksella 75,18. Myöhemmin samana vuonna hän heitti viidenneksi alle 23-vuotiaiden EM-kisoissa ja karsiutui Sevillan MM-kisoissa. Seuraavana vuonna hän voitti NCAA-mestaruuden, mutta karsiutui Sydneyn olympialaisissa. Vuonna 2001 hän karsiutui Edmontonin MM-kisoissa tuloksella 75,29 ja sijoittui kymmenenneksi Universiadeissa. Seuraavana vuonna hän voitti Slovakian mestaruuden ja sijoittui Münchenin EM-kisoissa seitsemänneksi tuloksella 79,20.

Charfreitag voitti 2003 Slovakian mestaruuden. Myöhemmin samana vuonna hän karsiutui Pariisin MM-kisoissa, mutta sijoittui kauden lopussa IAAF:n yleisurheilufinaalissa toiseksi tuloksella 81,22. Hänet valittiin vuoden lopuksi Slovakian vuoden yleisurheilijaksi. Seuraavana vuonna hän heitti Ateenan olympialaisissa seitsemänneksi ja IAAF:n yleisurheilufinaalissa viidenneksi. Hän sai jälleen vuoden lopuksi Slovakian vuoden yleisurheilija -palkinnon. Vuonna 2005 hän oli kolmas Euroopan cupin ykkösliigassa, yhdeksäs Helsingin MM-kisoissa ja kuudes IAAF:n yleisurheilufinaalissa. 2006 hän voitti Slovakian mestaruuden ja Euroopan cupin kakkosliigan, mutta karsiutui Göteborgin EM-kisoissa.

Charfreitag voitti Osakan MM-kisoissa 2007 MM-pronssia tuloksella 81,60. Myöhemmin samana vuonna hän oli seitsemäs IAAF:n yleisurheilufinaalissa. Pekingin olympialaisissa 2008 hän sijoittui kahdeksanneksi ja Berliinin MM-kilpailuissa 2009 kymmenenneksi. Hän voitti Euroopan-mestaruuden Barcelonassa 2010 tuloksella 80,02. Daegun MM-kisoissa 2011 hän karsiutui.

Charfreitag opiskeli Yhdysvalloissa Southern Methodist Universityssä. Nykyisin hän työskentelee siellä apulaisvalmentajana.

Ennätykset
----------

* Kuulantyöntö: 16,69 (2000)
* Kiekonheitto: 51,88 (2000)
* Moukarinheitto: 81,81 (2003)

Lähteet
-------

* Libor Charfreitag Kansainvälinen yleisurheiluliitto.  (englanniksi)

### Viitteet

1. ↑  Hammer Men Final *European Athletics*.  28.7.2010. Viitattu 30.7.2010. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Piispa Paul Wehrle (vasemmalla) odottamassa paavi Benedictus XVI:n saapumista Freiburgiin.
**Paul Friedrich Wehrle** (s. 7. kesäkuuta 1940 Singen) on saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 15. toukokuuta 1969 ja nimitettiin sen vihkipiispaksi sekä Nova Germanian titulaaripiispaksi 14. huhtikuuta 1981. Piispaksi vihkiminen seurasi 5. heinäkuuta. Pääkonsekraattorina toimi Oskar Saier, jota avustivat Alois Brems ja Karl Gnädinger. Wehrle erosi tehtävistään vihkipiispana 30. heinäkuuta 2012.

Lähteet
-------

1. ↑  Catholic-Hierarchy.org: Bishop Paul Friedrich Wehrle


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Israel
* Yhdysvallat
* Tšekki
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Jean-Baptiste Say** (5. tammikuuta 1767 Lyon - 15. marraskuuta 1832 Pariisi) oli ranskalainen klassinen taloustieteilijä. Hänellä oli liberalistisia näkemyksiä, ja hän puolusti kilpailua, vapaakauppaa ja yritysten rajoitusten poistamista. Sayn mukaan tuotteiden luonnetta sääntelevät aina yhteiskunnan halut, ja valtion interventio lainsäädännön keinoin on aivan tarpeetonta.

Say tunnetaan Sayn laista, joka yksinkertaistettuna kuuluu "tarjonta luo kysyntää". Hänen mukaansa tuotteiden tuottaminen luo tuottajille automaattisesti niiden hintaa vastaavan tulon, jonka he välittömästi syöttävät talouteen luoden tuotteille yhtä suuren kysynnän. Täten tuotannosta vastaa lähinnä tarjonta eikä kysyntä. Työvoiman, maan tai muiden resurssien alikäyttö on mahdollista vain vapaaehtoisesti tai jonkinlaisen esteen myötä. Say itse ei muotoillut iskulausetta "tarjonta luo kysynnän", vaan sen teki John Maynard Keynes, joka kuitenkin oli ymmärtänyt väärin monia Sayn periaatteita.

Say oli myös ensimmäinen, joka huomautti rahan olevan talouden kannalta täysin neutraali ja sitä tarvittavan vain välinearvon takia tavaroiden ostamiseen, ei itsensä takia. Kierrossa olevan rahan lisääminen lisäisi tuotteiden hintaa rahaan nähden (aiheuttaen inflaatiota), mutta ei lisäisi tuotteiden arvoa eikä tuotannon määrää. Taloustieteilijät kehittivät tämän argumentin pohjalta rahan kvantiteettiteorian.

Sayn ajatukset vaikuttivat omalta osaltaan uusklassisen taloustieteen syntyyn 1800-luvun lopulla.

Lähteet
-------

1. ↑  J. B. Say Encyclopedia Britannica. Viitattu 28.2.2015.
2. ↑  Say. *Treatise*, s. 144.
3. ↑  Jean-Baptiste Say *The Concise Encyclopedia of Economics*. Viitattu 28.2.2015.
4. 1 2  Edward W. Younkins: Jean-Baptiste Say's Law of Markets: A Fundamental Conceptual Integration Rebirth of Reason. Viitattu 28.2.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jean-Baptiste Say**.
* (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Chile
* Espanja
* Ranska
* BnF data
* Argentiina
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
	+ 2
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Henkilöt | 
* Deutsche Biographie
* Trove

 |
|  |
| Muut | 
* SNAC
* IdRef

 |

 |
**Albert Kukkonen** (14. helmikuuta 1835 Rautalampi – 3. joulukuuta 1918 Rautalampi) oli suomalainen kansanrunoilija. Hinkkalan talossa syntyneen Kukkosen vanhemmat olivat Gabriel Eerikinpoika Kukkonen (k. 1873) ja Helena Kustaava Närhi (k. 1871). Kukkonen kirjoitti runoja nuoruusvuosinaan ja niitä on säilynyt Julius Krohnin kokoelmassa Suomalaisen Kirjallisuuden Seuran arkistossa.

Kukkonen viljeli perimäänsä Hinkkalan taloa ja hän oli myös Rautalammin kunnalliskauppayhtiön perustaja ja maanviljelysseuran jäsen. Hänen hautansa on Rautalammin hautausmaalla.

Albert Kukkosen runoja
----------------------

* *Työn arvosta*
* *Entisistä Rautalammin runoniekoista* (Vihta-Paavo, Juhani Ihalainen, Pentti Lyytinen)
* *Muistelmia katovuosista v. 1862–63*
* *Runolaulu Valtiopäiväin määräämisestä Vuonna 1863*
* *Syys-laulu*

Lähteet
-------

* Kustavi Grotenfelt: Kahdeksantoista runoniekkaa. Valikoima Korhosen, Lyytisen, Makkosen, Kymäläisen, Puhakan, Räikkösen y.m. runoja ja lauluja. SKS:n kirjapaino 1889 (e-tekstinä Projekti Lönnrotin sivulla

1. ↑  Yrjö Teppo : Runoilijahautoja Rautalammin hautausmaalla, Suomen Kuvalehti, 29.09.1928, nro 40, s. 16, Kansalliskirjaston digitaaliset aineistot

WikiaineistoWikiaineisto
Wikiaineistoon on tallennettu tekstiä aiheesta: 
***Albert Kukkonen***
**PROBA** (*Project for On-Board Autonomy*) on ESAn piensatelliittiperhe. 

PROBA eli PROBA-1 toteutettiin 1990-luvun lopussa pääosin belgialaisena projektina. Se laukaistiin vuonna 2001. ESAn laajemmassa puitteessa on toteutettu toinen samankaltainen piensatelliitti, jolla testataan uutta teknologiaa. Sen nimi on **PROBA-2**. Satelliittin laukaisu oli suunniteltu vuodeksi 2008, mutta se laukaistiin 2. marraskuuta 2009.

PROBA-1-satelliitti ja sen laukaisu
-----------------------------------

PROBA on belgialaisvetoinen mikrosatelliitti, ts. sen massa on alle 100 kg.
Satelliitti on kuutiomainen, särmän pituus on noin 50 cm. Se on pienin ESAn satelliiteista. Satelliitin rakensi belgialainen *Verhaert*-yhtiö. 

Se on nimensä mukaisesti autonominen, jonka kyvyn aikaansaa sen tehokas tietokone. Se pystyy toimimaan hyvin vähäisellä ohjauksella Maasta. Sen maa-asema on Belgian Redussa.

Se laukaistiin 22. lokakuuta 2001 Intiasta Intian avaruusjärjestön (ISRO) *Shriharikotan* laukaisuasemalta intialaisella Polar Satellite Launch Vehicle -kantoraketilla. 

PROBA lentää 600 km korkealla polaariradalla.

### Satelliitin laitteet

Suomi on toimittanut PROBAaan avaruusromua ja mikrometeoreita tarkkailevan mittalaitteen, *DEBIE*n (*DEBris In Orbit Evaluator*). Patria toteutti laitteen elektroniikan. Detektorin toteutti Metorex International Oy (nyk. Oxford Analytical Instruments) ja Space Systems Finland Oy laitteen ohjelmiston. Kansainvälisellä avaruusasemalla on asennettuna laitteen uudempi versio DEBIE-2.

PROBA ottaa 300 kuvaa kuukausittain. Sen kuvantamisinstrumentit ovat: pienikokoinen korkean erotuskyvyn kuvaava spektrometri (*Compact High Resolution Imaging Spectrometer* eli *CHRIS*) ja mustavalkoinen korkean erotuskyvyn kamera (*High Resolution Camera, HRC*). 

Satelliitissa on avaruuden säteilyolosuhteita mittaava laite, *Standard Radiation Environment Monitor (SREM)*.

PROBA-2
-------

ESAn kehittämä PROBA-2 mikrosatelliitti laukaistiin venäläisellä Rockot-kantoraketilla 2.11.2009. 

PROBA-2 (Project for On-Board Autonomy) on jatkoa Belgian PROBA-missiolle. Se on 130 kiloinen mikrosatelliitti. Se testaa avaruudessa uusia avaruusteknologioita. Se lentää aikanaan 700 km korkealla aurinkosynkroonisella radalla. Satelliitin pääurakoitsija on belgialainen Verhaert.

PROBA-3
-------

ESAn teknologiaohjelmissa on vuonna 2009 suunnitteilla on PROBA-3-mikrosatelliitti, mutta sen missiota yms. ei ole vielä lyöty lukkoon.

Lähteet
-------

1. ↑  SMOS and Proba-2 launch rescheduled for November  22. kesäkuuta 2009. ESA.
2. ↑  Technical and quality management – Proba-2:Spacecraft *ESA:n sivusto*.  25. kesäkuuta 2008.  [vanhentunut linkki]

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **PROBA**.
* ESAn PROBA-sivusto
**Mauri Antti Keskitalo** (s. 25. syyskuuta 1965 Oulu) on suomalainen jalkapalloilija. Hän on viisinkertainen Veikkausliigan hopeamitalisti, ja hänet valittiin myös Veikkausliigan legendaksi ensimmäisten joukossa vuonna 2007.

Keskitalo on Keravan Pallon kasvatti. Hänet muistetaan urastaan Myllykosken Pallossa, jota hän edusti useita vuosia sekä Veikkausliigassa että 1. divisioonassa. Ensimmäisen pääsarjaottelunsa hän pelasi kuitenkin Kuusysin paidassa 29. huhtikuuta 1990, jolloin Kuusysi voitti HJK:n 3–0. Ensimmäisen liigamaalinsa hän teki 1–1-tasapelissä Ilvestä vastaan 13. toukokuuta samana vuonna.

Keskitalo oli kaudella 1992 Veikkausliigan maalipörssin jaetulla kolmannella tilalla 15 maalillaan. Hän voitti MyPassa neljä SM-hopeaa ja kaksi Suomen cupia. Pääsarjassa hän edusti myös Kotkan TP:tä ja Lahtea. Hän pelasi 11 liigakauden aikana 250 ottelua ja teki 63 maalia.

Pääsarjauransa jälkeen Keskitalo on pelannut Ykköstä KooTeePeessä ja Rakuunoissa, Kakkosta Kultsussa sekä Kolmosta ja Nelosta Purhassa. Vuonna 2015 Keskitalo liittyi Kolmosessa pelaavan FC Peltirummun valmennustiimiin. Hän on myös pelannut seuran kakkosjoukkueessa Rumpu FC:ssä Kutosta kaudesta 2014 lähtien.

Lähteet
-------

* Vuorinen, Juha & Kasila, Markku: *Pelimiehet – Suomen jalkapallon pelaajatilastot 1930–2006*. Jyväskylä: Suomen urheilumuseosäätiö, 2007. ISBN 978-952-99075-9-5.
* Veikkausliigan tilastohistoria
* Veikkausliigan legendat

### Viitteet

1. ↑   (Arkistoitu – Internet Archive)
2. ↑
3. ↑
4. ↑   (Arkistoitu – Internet Archive)
5. ↑  FC Peltirumpu (Arkistoitu – Internet Archive)
**California Molefe** (s. 12. maaliskuuta 1980) on entinen botswanalainen pikajuoksija, joka päämatka oli 400 metrin juoksu.

Molefe karsiutui Birminghamin sisäratojen MM-kisoissa 2003 400 metrin alkuerissä ajalla 47,90. Myöhemmin samana vuonna hän karsiutui Pariisin ulkoratojen MM-kisoissa alkuerissä ajalla 46,12. Seuraavana vuonna hän karsiutui Budapestin sisäratojen MM-kisoissa alkuerissä ja Ateenan olympialaisissa alkuerissä ajalla 45,88. Helsingin MM-kisoissa 2005 hän putosi välierissä. Vuonna 2006 Molefe voitti Moskovan sisäratojen MM-kisoissa MM-hopeaa 400 metrillä ajalla 45,75. Myöhemmin samana vuonna hän sijoittui kuudenneksi Melbournen Kansainyhteisön kisoissa ja karsiutui Afrikan-mestaruuskilpailuissa välierissä. Osakan MM-kisoissa 2007 Molefe karsiutui välierissä ajalla 45,47. Valencian sisäratojen MM-kisoissa 2008 hän putosi välierissä. Molefen ura päättyi vuonna 2008.

Ennätykset
----------

### Ulkoradat

* 300 metrin juoksu: 33,07 (2003)
* 400 metrin juoksu: 45,34 (2005)
* 600 metrin juoksu: 1.15,98 (2004)

### Sisäradat

* 200 metrin juoksu: 22,44 (2004)
* 400 metrin juoksu: 45,74 (2006)

Lähteet
-------

1. 1 2 3  California Molefe Kansainvälinen yleisurheiluliitto.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Itte Detenamo** (s. 22. syyskuuta 1986 Buada, Nauru) on naurulainen painonnostaja.

Detenamo sijoittui Ateenan olympialaisissa 2004 yli 105 kilon sarjassa neljänneksitoista. Vuoden 2005 junioreiden MM-kilpailuissa Busanissa hän sai pronssia työnnössä ja oli yhteistuloksessa viides. Seuraavana vuonna hän voitti Melbournen Kansainyhteisön kisoissa pronssia. Oseanian mestaruuskisoissa Detenamo voitti vuonna 2006 Apiassa kultaa molemmissa nostomuodoissa ja yhteistuloksessa. Yhteistuloksesta hän saavutti kultaa myös vuotta myöhemmin niin ikään Apialla pidetyissä maanosansa mestaruuskilpailuissa. Vuoden 2007 Etelä-Tyynenmeren kisoissa Detenamo voitti kolme kultaa. Vuoden 2008 Oseanian mestaruuskisoissa Aucklandissa hän voitti kultaa tempaustuloksellaan ja sijoittui hopealle työnnössä ja yhteistuloksessa. Detenamo oli Naurun ainut edustaja Pekingin olympialaisissa 2008, missä hän sijoittui kymmenenneksi yhteistuloksella 385. Delhin Kansainyhteisön kisoissa 2010 hän sai yli 105 kilon sarjassa hopeaa.

Detenamo on 175 senttimetriä pitkä ja painaa 150 kilogrammaa.

Lähteet
-------

* Henkilökuva Pekingin olympialaisten sivuilla
* 

### Viitteet

1. ↑  Itte Detenamo *sports-reference.com*. Viitattu 12.10.2010. (englanniksi)
2. ↑  Detenamo Itte *iat.uni-leipzig.de*. Viitattu 12.10.2010. (englanniksi)
3. ↑  Junior World Championships Busan, KOR 2005 *mssz.hu*.  17.5.2010. Viitattu 12.10.2010. (unkariksi)
4. ↑  Weighlifting *cwgdelhi2010.org*. Viitattu 12.10.2010. (englanniksi)
**Sderot** on kaupunki Israelin Eteläisellä hallintoalueella lähellä Gazan kaistan vastaista rajaa. Sen asukasluku oli vuoden 2018 lopussa 26 455.

Maantiede
---------

Paikallinen koulu 1950-luvulla.
Sderot sijaitsee Israelin rannikkotasangon eteläosassa noin 18 kilometriä Askalonin kaupungista etelään. Kaupunki sijaitsee vain noin 800 metrin päässä Gazan kaistan puoleisesta Beit Hanunin kaupungista.

Historia
--------

Kaupunkiin osunutta rakettia seurannut tulipalo vuonna 2014.
Sderot perustettiin vuonna 1951, jolloin paikalle perustettiin väliaikaisia asumuksia Israeliin saapuville juutalaisille siirtolaisille. Huomattava osa leirin ensimmäisistä asukkaista saapuivat Kurdistanista ja Persiasta ja he työskentelivät viereisellä Nir Amin kibbutsilla. Vuonna1954 perustettiin edelleen virallisempi leiri siirtolaisia varten, jota kutsuttiin tuolloin nimellä Ma’barat Gevim-Dorot. Paikka kasvoi Pohjois-Afrikasta ja etenkin Marokosta saapuvien siirtolaisten myötä.

Alkutaipaleensa aikana paikkakunta kärsi huomattavasta työttömyydestä, johon vaikutti paikallisen teollisuuden puute. Monet paikallisista joutuivat turvautumaan valtion avustuksiin. Tilanne parani kuitenkin 1960-luvulta lähtien, jolloin paikkakunta alkoi teollistua. Paikalle pyrittiin huokuttelemaan myös Israelissa jo entuudestaan asunutta väestöä ja korkeakoulutettuja israelilaisia. Sderot sai hallinnollisen aseman kaupunkina vuonna 1996.

Aivan Gazan kaistan vieressä sijaitseva Sderot on joutunut ajoittain kaistalta palestiinalaisten taistelijoiden laukaistavien rakettien kohteeksi. Esimerkiksi toisen intifadan aikana vuosina 2001–2004 kaupunkiin osui 100 Kassam-rakettia.

Väestö
------

Sderotin asukasluku oli vuoden 2018 lopussa 26 455. Vuonna 2002 vastaava lukema oli 19 400 ja vuonna 1970 7 500.

Lähteet
-------

1. 1 2 3 4 5  Fred Skolnik ja Michael Berenbaum: *Encyclopaedia Judaica Volume 18 San-Sol*, s. 236-237. Thomson Gale, 2007. ISBN 978-0-02-865928-2. (englanniksi)
2. ↑  List of localities, in Alphabetical order (pdf) (Sederot) Central Bureau of Statistics.  (englanniksi)

Aiheesta muualla
----------------

* Kuvia tai muita tiedostoja aiheesta **Sderot** Wikimedia Commonsissa
**Ferdinand Teodor Kettunen** (18. tammikuuta 1889 – 31. elokuuta 1920 Pietari) oli suomalainen kommunisti. Hän oli yksi Kuusisen klubin murhien uhreista. 

Pietarilainen metallimies Ferdinand Kettunen oli mukana maanalaisessa toiminnassa jo vuoden 1905 aikana. Kettunen oli aktiivinen Venäjän sosialidemokraattisen työväenpuolueen bolševikkisiivessä vuodesta 1906 alkaen. Hän oli vuonna 1920 toimitsijana SKP:n sotilasjärjestössä.

Kettunen kuoli SKP:n ns. revolveriopposition suorittamien Kuusisen klubin murhien uhrina 31. elokuuta 1920 Pietarissa. Hänet on haudattu yhdessä muitten uhrien kanssa Pietarin Mars-kentälle ja hänen nimensä löytyy kentällä sijaitsevasta *Elokuun kommunardien hautakivestä*.

Lähteet
-------

* Carl-Fredrik Geust: Venäjän sisällissodassa surmansa saaneet suomalaiset punakaartilaiset, teoksessa Lars Westerlund (toim): Suomalaiset ensimmäisessä maailmansodassa (Arkistoitu – Internet Archive). Valtioneuvoston kanslian julkaisusarja 6/2004 ISBN 952-5354-48-2 s. 154, 189.

### Viitteet

1. ↑  Jukka Paastela: Finnish Communism under Soviet Totalitarianism (Kikimora 2003), s. 178.
**Thomas Charles Ruegger** (s. 4. huhtikuuta 1954 Plainfield, New Jersey) on yhdysvaltalainen animaatioiden käsikirjoittaja, tuottaja, ohjaaja ja animaattori, joka on palkittu useaan kertaan Daytime Emmyllä.

Elämäkerta
----------

Ruegger kasvoi Metuchenissa, New Jerseyssä, jossa hän kävi high schoolinsa. Koulussa Ruegger toimi muun muassa oppilasjohtokunnan puheenjohtajana, sekä vara kapteenina koulun jalkapallo- ja yleisurheilujoukkueissa. Lisäksi Ruegger oli sarjakuvapiirtäjänä koulunsa lehdessä. High Schoolin jälkeen hän opiskeli Dartmouth Collegessa New Hampshiressa, jossa Ruegger muun muassa loi tunnusta saaneen 10 minuuttia kestäneen animaation *The Premiere of Platypus Duck* ja toimi myös ohjaajana Dartmouth Film Societylle.

Hänellä on kolme lasta Nathan, Luke ja Cody Ruegger, jotka olivat muun muassa isänsä tuottamissa animaatiosarjoissa Tiny Toonsissa, Animaanisissa ja Histeria!:ssa ääninäyttelijöinä.

Ura
---

Ruegger muutti Kaliforniaan, jossa hän yritti löytää itselleen töitä ja soitti kolikkopuhelimesta Hanna-Barberan studiolle, jossa hän sai kutsun William Hannalta tulla paikan päälle esittämään kykynsä. Ruegger sai kuukauden koeajan ja työskenteli aluksi apulaisanimaattorina. Hän oli mukana 1970-luvulla varsinaisena animaattorina piirrossarjoissa, kuten *The World's Greatest SuperFriends*, *Scooby-Doo and Scrappy-Doo* ja *Kivisten ja Sorasten uudet seikkailut*. 1980-luvulla hän työskenteli käsikirjoittajana ja tuottajana Hanna-Barberan piirrettyjen parissa, kuten *Yogi's Treasure Hunt*, *Snorkkelit*, *The 13 Ghosts of Scooby-Doo ja Pound Puppies*.

### Warner Bros. Animation

Sittemmin Ruegger siirtyi työskentelemään Warner Bros. Animationille vuonna 1989, jonka myötä hänet tunnetaan erityisesti useiden piirrossarjojen tuottamisesta, käsikirjoittamisesta, sekä luomisesta, kuten *Tiny Toons*, *Animaaniset*, *Äly ja Väläys*, *Batman* ja *Histeria!*. Menestyksensä myötä Ruegger toimi Warner Bros. Animationin puheenjohtajana.

### Tom Ruegger Productions ja Disney

Vuonna 2002 hän perusti oman animaatiostudion Tom Ruegger Productions ja neljä vuotta myöhemmin Ruegger tuotti muun muassa 40 jaksoa kestäneen animaatiosarjan Animalia. Sittemmin Ruegger siirtyi 2011 *Walt Disney Television Animationille* töihin ja työsti pilottia nimeltä 7D, joka ei kuitenkaan päässyt tuotantoon.

Lähteet
-------

1. 1 2 3  Rob Paulsen Live Podcast: Episode 14 with Guest: Tom Ruegger 9.9.2011 Viitattu 19.4.2012 (englanniksi)

Aiheesta muualla
----------------

* Tom Ruegger Internet Movie Databasessa. (englanniksi)
* TV.com (Arkistoitu – Internet Archive)
* New York Times.com

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Espanja

 |

 |
**Piotr Klimczak** (s. 18. tammikuuta 1980 Nowy Sącz) on puolalainen pikajuoksija, jonka päämatka on 400 metrin juoksu.

Klimczak sijoittui vuoden 2004 Euroopan cupissa neljänneksi 400 metrillä ajalla 46,04. Myöhemmin samana vuonna hän karsiutui Ateenan olympialaisissa alkuerissä. Vuoden 2005 Euroopan cupissa hän juoksi kuudenneksi. Klimczak oli Moskovan sisäratojen MM-kisoissa 2006 mukana Puolan joukkueessa, joka voitti MM-hopeaa 4 x 400 metrin viestissä.

Universiadeissa Klimczak voitti kultaa vuonna 2005 4x400 metrin viestistä ja hopeaa vuonna 2007 400 metriltä.

Klimczak karsiutui 400 metrin välierissä sekä Torinon sisäratojen EM-kisoissa 2009 että Barcelonan EM-kisoissa 2010.

Ennätykset
----------

* 200 metrin juoksu: 21,06 (2006)
* 400 metrin juoksu: 45,60 (2005)

Lähteet
-------

1. 1 2 3 4  Piotr Klimczak Kansainvälinen yleisurheiluliitto.  (englanniksi)
2. ↑
3. ↑  Barcelona 2010: 400m Men Semifinals - Semifinal 3 (3) *European Athletics*.  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |